**Uusi Ford Ranger on Vuoden 2013 Kansainvälinen Avolava-auto; tuomaristo kutsuu sitä täydelliseksi niin tiellä kuin maastossa**

* Vuoden 2013 Kansainväliseksi Avolava-autoksi valittu uusi Ford Ranger sai tuomaristolta kiitosta ajokyvykkyydestään niin tiellä kuin maastossa, vahvasta moottorimallistostaan, kanto- ja vetokyvystään sekä turvallisuudestaan
* Tuomariston kaikki jäsenet olivat valinnasta yksimielisiä

* Vuoden 2013 Kansainvälinen Avolava-auto -tunnustus on jatkoa Transit Customin valinnalle Vuoden 2013 Pakettiautoksi ja 1.0 litran EcoBoost -moottorin valinnalle Vuoden 2012 Moottoriksi

**Helsinki, 6.11.2012** – Uusi Ford Ranger on valittu Vuoden 2013 Kansainväliseksi Avolava-autoksi.

Kaikki tuomariston jäsenet pitivät Rangeria ykkösvalintanaan. He kiittelivät Rangerin ajokykyä niin tiellä kuin maastossa, sen vahvaa moottorimallistoa, kanto- ja vetokykyä sekä turvallisuutta.

Ranger valittiin Vuoden 2013 Avolava-autoksi laajojen, Bedfordshiressa sijaisevalla Millbrookin testiradalla tehtyjen testien perusteella. Ranger sai 47 pistettä – enemmän kuin toiseksi sijoittunut Isuzu D-Max ja kolmanneksi sijoittunut Volkswagen Amarok saivat yhteensä. Palkinto luovutettiin Fordille Dublinissa Fleet Transport Expo 12 -messujen yhteydessä.

"Ford Ranger on loistava auto - siinä yhdistyvät maantieajon mukavuus sekä vakaus ja maastoajo-ominaisuudet”, sanoi tuomariston irlantilaisjäsen Jarlath Sweeney. Tuomaristo valitsee myös vuoden pakettiauton.

Uusi Ranger on saatavana kolmena eri ohjaamomallina: Double, Super ja Regular. Kaikki ovat luokkansa tilavimpia ja auton moottorin voi valita kahdesta tehokkaasta ja taloudellisesta Duratorq TDCi -dieselmoottorista. Vetotavat ovat joko 4x2 tai 4x4 (Suomessa vain 4x4).

“Ranger on loistava työjuhta ja upea auto myös vapaa-ajalla, ja asiakkaamme huomaavat sen heti päästyään ratin taakse”, kertoo Paul Randle (Vehicle Line Director, Global Commercial Vehicles, Ford of Europe). “Palkinto on kiitos globaaleille tuotetiimeillemme. Odotamme paljon myös uuden Transitin ja Transit Connectin lanseeraukselta vuonna 2013.”

Ranger on kokenut täydellisen uudistumisen. Sen kantavuus on entistä parempi ja vetokyky luokkansa paras. Autossa on uudenlaista mukavuutta ja kuljettajaa avustavia teknologioita. Ranger on myös ensimmäinen tämän tyyppinen auto, joka on saanut 5 tähteä Euro NCAP:n turvallisuustesteissä.

Ford on palkittu tänä vuonna jo aiemminkin. Uusi Transit Custom valittiin Vuoden 2013 Pakettiautoksi ja 1.0 litran EcoBoost-moottori Vuoden 2012 Moottoriksi.

Uusi Ford Ranger on myytävänä Euroopan tärkeimmillä markkina-alueilla ja myös Suomessa.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 168 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [corporate.ford.com](http://www.corporate.ford.com)

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com